《禾川歌送郭愉》
明代·周是修

禾川之水流东海，浩浩荡荡千万载。英雄眼底今安在，衰草连万古城坏。

昔日楼台歌舞园，今朝牧马成荒塞。废兴如此不足论，空使愁人容发改。

君今别我归禾川，禾川之水应依然。银屏石下买春酒，画角洲头移晓船。

高堂侍养有慈母，慎勿蹉跎事羁旅。江山遥遥道路阻，可以何时复相遇。

禾川歌，送君去，呜呼别君泪如雨。

作者简介：（1354—1402）明江西泰和人，名德，以字行。少孤力学，洪武末举明经，为霍丘县学训导，建文间为衡王府纪善，留京师，预翰林纂修。好荐士，屡陈国家大计。燕兵入京城，自经于应万府学尊经阁。尝辑古今忠节事为《观感录》。